**Flight of the Conchords** on uusiseelantilainen komediaduo, joka koostuu Bret McKenziestä ja Jemaine Clementistä. He kuvailevat itseään termillä "Entinen Uuden-Seelannin neljänneksi suosituin kitarapohjainen digi-bongo acapella-rap-funk-huumorifolkduo". Duo yhdistelee esityksessään terävää havainnointia, karikatyrisointia ja akustisia folkkitaroita. Kaksikon musiikkihuumorista tehtiin ensin BBC:n radiosarja ja vuonna 2007 HBO:n televisiosarja, joka kantaa yhtyeen nimeä. Flight of the Conchords on voittanut Grammy-palkinnon.

Kaksikon live-esiintymiset ovat tehneet heistä kulttisuosikin. Yhtye onkin voittanut muun muassa parhaan vaihtoehtoisen huumoriryhmän palkinnon US Comedy Arts Festivalilla, parhaan tulokkaan palkinnon Melbourne Comedy Festivalilla ja ehdokkuuden Perrier Comedy Awardiin Edinburgh Fringe -festivaaleilla vuonna 2003.

Uran vaiheet
------------

Bret ja Jemaine olivat kämppäkavereita opiskellessaan Victoria University of Wellingtonissa elokuvaa ja teatteria. He perustivat Flight of the Conchordsin vuonna 1998. Alkuun he yrittivät kirjoittaa musiikkia tosissaan, mutta sitä pidettiin huumorimusiikkina, joten yhtye päätti vaihtaa tyylin kokonaan komediaksi.

### Esiintymiset

Yhtye esiintyi televisiossa ensimmäisen kerran 3.-6. toukokuuta 2000 Wellingtonin lyhytikäiseksi jääneen televisiokanava "Channel 7":n ohjelmassa Newtown Salad. Yhtye esitti kappaleet *Bowie in Space*, *Ladies of the World*, *Petrov, Yelyena and Me* ja *Hotties*.

Vuonna 2002 ja 2003 he esiintyivät Edinburgh Fringe -festivaaleilla ja 2003 heidät valittiin ehdokkaiksi Perrier Comedy Awardin voittajiksi. He esiintyivät myös Melbourne International Comedy Festivalissa, missä heidät valittiin parhaan tulokkaan palkinnolla.

Flight of the Conchords esiintyi Edinburghissa jälleen vuonna 2004. Myöhemmin samana vuonna he olivat mukana brittiläisen puhelinyhtiön mainoskampanjassa. He olivat mukana myös Australian Broadcasting Corporationin ohjelmassa *Stand Up!*

HBO antoi kaksikolle erikoisosan stand-up -sarjassaan *One Night Stand*. He olivat pääesiintyjinä Comix comedy clubin avajaisviikonloppuna. Keikalla nauhoitettiin kaksi kappaletta heidän tulevalle albumilleen. Yhtye esiintyi myös South by Southwest -festivaaleilla Austinissa, Teksasissa. Teksasinvierailunsa aikana he nauhoittivat dokumentin nimeltä *Flight of the Conchords: A Texan Odyssey*, joka esitettiin Uudessa-Seelannissa vuoden 2006 lopulla.

Kesäkuussa 2007 yhtye esiintyi David Lettermanin "Late Show with David Letterman" -ohjelmassa. ja Terry Gross haastatteli heitä NPR-radiokanavan ohjelmaan "Fresh Air". He esiintyivät Bonnaroo Music Festivalilla Tennesseen Manchesterissa. Samana vuonna julkaistiin The Distant Future-EP. Sen tuottajana toimi Mickey Petralia ja se nauhoitettiin Los Angelesissa ja New Yorkissa. Nauhoituksessa oli mukana myös Matt Shane. EP:n live-esiintymiset otettiin New Yorkin Comix Comedy Clubin konserteista elokuulta 2007. Flight of the Conchords esiintyi musiikkivieraana Late Night with Conan O'Brienissa.

Tammikuussa 2008 yhtye puhui ja esiintyi Comcastin esityksen osana CES-messuilla. 10. helmikuuta yhtye voitti parhaan komedia-albumin Grammyn.

Yhtye esiintyi Sasquatch! Music Festivalin päälavalla The Gorge Amphitheatrella 26. toukokuuta 2008.

Heinäkuussa duo esiintyi Sub Popin 20-vuotisjuhlafestivaalilla.

### BBC:n radiosarja

*Pääartikkeli: Flight of the Conchords (radiosarja)*
Vuonna 2004 Flight of the Conchords teki BBC Radio 2-kanavalle omaa nimeään kantavan sarjan. Sarja oli suurelta osin improvisoitu ja sen aiheena oli yhtyeen suosiontavoittelu Lontoossa. Rob Brydon oli sarjan kertoja, Rhys Darby yhtyeen manageri ja Jimmy Carr yli-innokas fani, "Kipper".

Sarja voitti pronssia komediasarjassa Sony Radio Academy Awards -kilpailussa.

### Televisiosarja

*Pääartikkeli: Flight of the Conchords (televisiosarja)*
Flight of the Conchords teki HBO:lle samannimisen televisiosarjan, jonka ensi-ilta Yhdysvalloissa oli kesäkuussa 2007. Sarja käsittelee kaksikon pyrkimyksiä suosioon New Yorkissa. Vakiorooleissa nähdään Rhys Darby managerina nimeltä Murray, Arj Barker panttilainaamon työntekijänä nimeltä Dave, Kristen Schaal fanaattisena ihailijana nimeltä Mel, Dan Fleury Melin aviomiehenä Doug ja Eugene Mirman Eugenen roolissa. Sarjassa nähdään myös vierailemassa monia muita koomikoita. Yhtyeen kappaleet on yhdistetty sarjan juoneen. Sarjan toinen tuotantokausi sai ensi-iltansa tammikuussa 2009. Ensimmäisen tuotantokauden DVD julkaistiin 6. marraskuuta 2007.

### Palkinnot ja huomionosoitukset

* BBC:n radiosarja voitti pronssia komediasarjassa Sony Radio Academy Awardseissa vuonna 2006.
* 15. marraskuuta 2007 The Dominion Post-lehti myönsi Clementille ja McKenzielle Arts Welly-palkinnot ja nimesi heidän vuoden Wellingtonlaisiksi.
* Time-lehden James Poniewozik nimesi duon toiseksi parhaaksi uudeksi TV-sarjaksi vuonna 2007
* 10. helmikuuta 2008 *The Distant Future*-EP voitti Grammyn parhaasta komedia-albumista
* Entertainment Weekly-lehti nimesi tv-sarjan seitsemänneksi parhaaksi sarjaksi vuonna 2007.
* 8. lokakuuta 2008 Flight of the Conchords voitti neljä palkintoa Vodafone New Zealand Music Awardseissa, muun muassa parhaan yhtyeen ja parhaan albumin palkinnot.

Diskografia
-----------

### Albumit

| Vuosi | Albumi | UK | U.S. | NZ | Aus | Can | Levymerkki |
| --- | --- | --- | --- | --- | --- | --- | --- |
| 2002 | *Folk the World Tour* | — | — | — | — | — | Flight of the Conchords Music |
| 2006 | *The BBC Radio Series: Flight of the Conchords* | — | — | — | — | — | BBC Audiobooks Ltd |
| 2007 | *The Distant Future* | — | 116 | 14 | — | — | Sub Pop |
| 2008 | *Flight of the Conchords* | 32 | 3 | 1 | 37 | 34 |
|

Lähteet
-------

1. ↑  Mark Hughes Cobb: Flight of the Conchords are silly fun *Tuscaloosa News*.  10. elokuuta 2007. Tuscaloosa. Viitattu 6. lokakuuta 2008. (englanniksi)
2. ↑  Conchords Take Flight on Prime  16. elokuuta 2007. Prime TV. Viitattu 6. lokakuuta 2008. (englanniksi)
3. ↑  if.comedy - Past winners *if.com*.  Arkistoitu 28.9.2007. Viitattu 6. lokakuuta 2008. (englanniksi)
4. ↑  What the Folk! - Vision *whatthefolk.net*. Viitattu 6. lokakuuta 2008. (englanniksi)
5. ↑  Stand Up!  2. kesäkuuta 2004. Australian Broadcasting Corporation. Viitattu 6. lokakuuta 2008. (englanniksi)
6. ↑  Flight of the Conchords *gibson.co.nz*.  Arkistoitu 28.9.2007. Viitattu 6. lokakuuta 2008. (englanniksi)
7. ↑  Monday, June 11, 2007: Show #2768  11. kesäkuuta 2007. CBS. Viitattu 25. elokuuta 2007. (englanniksi)
8. ↑  Bonnaroo.com - Flight of the Conchords *Bonnaroo.com*. CBS.  Arkistoitu 6.2.2009. Viitattu 11. elokuuta 2007. (englanniksi)
9. ↑  YouTube - Comcast / Flight of the Conchords at CES 2008
10. ↑  GRAMMY.com
11. 1 2  The Flight of the Conchords *bbc.co.uk*.  29. syyskuuta 2005. BBS. Viitattu 25. elokuuta 2007. (englanniksi)
12. ↑  Radioawards.org Sony. Viitattu 11. tammikuuta 2007. (englanniksi)
13. ↑  Season Two Jan 09 - and other tv shows *blogs.myspace.com*.  5. huhtikuuta 2008. Viitattu 28. syyskuuta 2008. (englanniksi)
14. ↑  HBO Orders 2008 Editions Of CONCHORDS & ENTOURAGE!! *aintitcool.com*.  17. elokuuta 2008. Viitattu 17. elokuuta 2007. (englanniksi)
15. ↑  Paul Mulrooney: Conchords soar over all *The Dominion Post*.  16. marraskuuta 2007.  Arkistoitu 12.6.2008. Viitattu 16. marraskuuta 2007. (englanniksi)
16. ↑  Poniewozik, James; Top 10 New TV Series; time.com (Arkistoitu – Internet Archive)
17. ↑  50th annual Grammy awards winners list NARAS.  (englanniksi)

Aiheesta muualla
----------------

* Flight of the Conchordsin virallinen sivusto
* of the conchords Flight of the Conchords Myspacessa (englanniksi)